**Szitakötő 2015/3 ősz**

**Orbán Dezső képei**

Tantárgy: magyar irodalom

Évfolyam: 8. osztály

Téma: Stílusirányzatok: az impresszionizmus

Kulcsszavak: magyar irodalom, festészet, impresszionizmus, művészet

Óra típusa: ismétlő óra, új ismeretet közlő óra

**1. Honnan ered az impresszionizmus kifejezés? Keresd ki a szövegből!**

impresszió = benyomás

**2. Mi jellemezte az impresszionista stílust a festészetben? Keress példát rá a szövegből!**

- fontos a fény és a színek kapcsolata, játéka

- témák: a táj és a mindennapi élet, városok ábrázolása

**3. Figyeld meg Orbán Dezső képeit! Hogyan érvényesül a képeken az impresszionizmus hatása? Mi jellemzi a képeket?**

- pillanatok, benyomások, változások rögzítése a cél

- természeti jelenségek, tájképek festése is impresszionista stílusjegy

- a kubizmus hatásának érvényesülése is jellemezte munkáit, pl. mértani formák ábrázolása (kocka)

- téma: modernizálódó város képeinek megjelenítése

**4. Az irodalomban milyen formai jegyek utalnak az impresszionista stílus meglétére?**

- a szubjektív, lírai én erőteljes megjelenítése a versekben

- költői kifejezőeszközök dominálása a költeményekben (allegória, szinesztézia, szimbólum)

- a versek gyakori témája a hangulat, az érzések, benyomások rögzítése

**5. A XX. századi magyar irodalomból sorolj fel impresszionista képviselőket!**

Juhász Gyula, Tóth Árpád